**Îngerul meu**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ai fost îngerul meu din fiecare zi

Și mi-ai arătat mereu calea,

Dar și îngerul înserării,

Ca să-mi luminezi cărarea.

Ai fost îngerul meu cel mai sfânt,

În greutățile vieții mele,

Mi-ai fost și soare și pământ,

Ești umbra vieții-n toate cele.

Ai fost îngerul meu din cer ,

Ce-ai adus multă fericire,

Tu m-ai vindecat sincer

Și mi-ai dăruit iubire.

Dar ești un înger muritor,

Din viața mea lumească,

Ce uneori ești visător,

Inima să-mi iubească.

Vreau să fii îngerul meu mereu,

Mergând doar împreună,

Un înger al sufletului meu,

Cu viața noastră bună.